ai4bharat/Pralekha huggingface dataset:
शिक्षा मंत्रालय
केंद्रीय शिक्षा मंत्री ने पाठ्यक्रम आधारित 100 से अधिक कॉमिक्स पुस्तकों की शुरुआत की
कॉमिक्स को दीक्षा वेब पोर्टल पर एक नए व्हाट्सएप संचालित चैटबॉट के माध्यम से एक्सेस किया जा सकता है
यह पहल ज्ञान प्रदान करते हुए हमारे बच्चों में सांस्कृतिक और सामाजिक संवेदनशीलता को बढ़ाने में मदद करेगी - श्री रमेश पोखरियाल 'निशंक'
केंद्रीय शिक्षा मंत्री श्री रमेश पोखरियाल 'निशंक' ने 24 मार्च 2021 को सीबीएसई स्कूलों के शिक्षकों और छात्रों द्वारा बनाई गई एनसीईआरटी की 100 से अधिक पाठ्यक्रम आधारित कॉमिक्स पुस्तकों की शुरुआत की। इन कॉमिक्स को दीक्षा वेब पोर्टल  पर ऑनलाइन एक्सेस के लिए उपलब्ध कराया गया है। इन्हें किसी भी एंड्रॉयड स्मार्टफ़ोन पर दीक्षा ऐप के माध्यम से भी देखा जा सकता है। कॉमिक्स को एक नए व्हाट्सएप-संचालित चैटबॉट के माध्यम से भी एक्सेस करने की सुविधा भी प्रदान की गई है। चैटबॉट डिजिटली सीखने के दायरे का विस्तार करने के लिए एक अनूठा मंच उपलब्ध कराता है। इस अवसर पर, केंद्रीय मंत्री ने सीबीएसई योग्यता-आधारित शिक्षा परियोजना के हिस्से के रूप में विज्ञान, गणित और अंग्रेजी कक्षाओं के लिए सीबीएसई मूल्यांकन फ्रेमवर्क भी लॉन्च किया।
श्री निशंक ने इस मौके पर कहा कि, स्कूली शिक्षा एवं साक्षरता विभाग ने छात्रों को समग्र शिक्षा प्रदान करने के लिए और नई शिक्षा नीति 2020 में परिकल्पित दृष्टिकोण की शुरूआत करने के अपने प्रयास में, 3-12 ग्रेड की एनसीईआरटी पाठ्यपुस्तकों के अध्यायों से जुड़ी कॉमिक्स पुस्तकें लॉन्च की हैं। उन्होंने यह भी कहा कि, यह अभिनव पहल ज्ञान प्रदान करते हुए हमारे बच्चों में सांस्कृतिक एवं सामाजिक संवेदनशीलता को बढ़ाने में मदद करेगी। केंद्रीय मंत्री ने विभिन्न स्कूलों से रचनात्मक तथा अभिनव शिक्षकों को और साथ ही इस रचनात्मक कार्य को करने के लिए बधाई दी।
राष्ट्रीय शिक्षा नीति 2020 पाठ्य पुस्तक से सीखने से लेकर अवधारणाओं को समझने और वास्तविक-विश्व तथा दिन-प्रतिदिन की गतिविधियों के साथ संबंध बनाने तक को बढ़ावा देती है। यह रट्टा लगाकर सीखने की तुलना में सभी रचनात्मक और आउट-ऑफ-द-बॉक्स सोच को और अधिक प्रोत्साहन देता है। इसलिए, इस संदर्भ में, ग्रेड 3 से 12 में एनसीईआरटी पाठ्य पुस्तकों के अध्यायों से जुड़ी कॉमिक पुस्तकों को नवीन शैक्षणिक संसाधनों के रूप में विकसित किया गया है। 12 राज्यों / केंद्रशासित प्रदेशों, दिल्ली, गुजरात, महाराष्ट्र, छत्तीसगढ़, मध्य प्रदेश, पश्चिम बंगाल, जम्मू, हरियाणा, उत्तर प्रदेश, राजस्थान, तेलंगाना और उत्तराखंड में स्कॉलिस्टिक , ललित कला, प्रदर्शन कला और सूचना प्रौद्योगिकी के संकायों द्वारा ये कॉमिक्स पुस्तकें विकसित की गई हैं।
कॉमिक्स को एनसीईआरटी की पाठ्यपुस्तकों के विषयों के साथ जोड़ा गया है और इसमें विशिष्ट कहानी और चरित्र होते हैं जिनसे छात्र तथा शिक्षक संबंधित हो सकते हैं। इन कॉमिक्स की कुछ प्रमुख विशेषताएं हैं:
- प्रत्येक कॉमिक पुस्तक को वर्कशीट द्वारा समर्थित छोटे विषयों में विभाजित किया गया है और यह सीखने के उद्देश्यों तथा परिणामों के साथ काम करता है।
- यह एक रैखिक प्रगति में बनाया गया है जो बुनियादी अवधारणाओं को समझने एवं सीखने के अंतराल को कम करने में मदद करेगा।
- शैक्षणिक सामग्री को डिकंस्ट्रक्ट करते समय; लिंग संवेदनशीलता, महिला सशक्तीकरण व अन्य जीवन कौशल के बीच मूल्य शिक्षा के मुद्दों पर ध्यान दिया गया है।
भारत सरकार के शिक्षा मंत्रालय में स्कूल शिक्षा एवं साहित्य विभाग की सचिव श्रीमती अनिता करवाल, सीबीएसई के अध्यक्ष श्री मनोज आहूजा ने इस समारोह में भाग लिया। इस कार्यक्रम में शिक्षा मंत्रालय के वरिष्ठ अधिकारियों, स्वायत्त निकायों, स्कूल के शिक्षकों, प्रधानाचार्यों और छात्रों ने भी हिस्सा लिया।
रक्षा मंत्रालय
चक्रवात "तौकते" पर अपडेट- भारतीय नौसेना का खोज और बचाव कार्य लगातार जारी
भारतीय नौसेना का मुंबई और गुजरात में खोज और बचाव  कार्य आज तीसरे दिन में प्रवेश कर चुका है। भारतीय नौसेना के जहाज और विमान इस समय बार्ज पी-305 पर सवार चालक दल के लापता सदस्यों की खोज और बचाव कार्य में लगे हुए हैं, जो 17 मई को मुंबई तट से 35 मील दूरी पर डूब गया था। इस एसएआर अभियान में आईएनएस कोच्चि, कोलकाता, ब्यास, बेतवा, तेग, पी8आई समुद्री निगरानी विमान, चेतक और सीकिंग हेलीकॉप्टर शामिल हैं।
आईएनएस कोच्चि जिसने 19 मई को 125 बचे हुए लोगों और चालक दल के चार सदस्यों के पार्थिव शरीर को उतारने के लिए बंदरगाह में प्रवेश किया था, उसे शाम को फिर से रवाना कर दिया गया जिससे खोज अभियान जारी रखा जा सके।
19 मई की रात को आईएनएस कोलकाता मुंबई बंदरगाह में प्रवेश करेगा, जिससे पी-305 और टग 'वरप्रदा' से बचाए गए लोगों के साथ-साथ खोज अभियान के दौरान चालक दल के 18 सदस्यों के बरामद हुए पार्थिव शरीर को भी पहुंचाया जा सके।
गुजरात तट पर आईएनएस तलवार का अभियान पूरा होने के बाद, उसे भी मुंबई से दूर बार्ज पी-305 के लापता चालक दल की तलाश में अन्य तीन नौसैनिक जहाजों के साथ मिलकर काम करने के लिए डायवर्ट कर दिया गया है। जैसा कि पहले ही बताया जा चुका है, आईएनएस तलवार गुजरात तट पर 'ऑन सीन कोऑर्डिनेटर' था और ‘सपोर्ट स्टेशन 3’ और ड्रिल शिप ‘सागर भूषण’ को सहायता प्रदान कर रहा था, उसे अब ओएनजीसी के सहायक जहाजों द्वारा सुरक्षित रूप से मुंबई वापस लाया जा रहा है। दिन की शुरूआत में, मुंबई से नौसेना के हेलीकॉप्टरों द्वारा इन जहाजों के 300 चालक दल के सदस्यों के लिए भोजन और पानी उपलब्ध कराया गया था।
अब तक, आईएन जहाजों और विमानों द्वारा बार्ज पी-305 पर सवार चालक दल के 186 सदस्यों और तुग 'वरप्रदा' के दो सदस्यों को बचाया जा चुका है और 26 पार्थिव शरीर बरामद किए गए हैं।
स्वास्थ्य एवं परिवार कल्याण मंत्रालय
कोविड-19 के 5.3 लाख से ज्यादा लोग ठीक हुए; सक्रिय मामलों की संख्या 2.9 लाख है
ठीक हुए मामलों की संख्या, सक्रिय मामलों की तुलना में 2.4 लाख ज्यादा है
पिछले 24 घंटों में 19,000 से ज्यादा लोग ठीक हुए
प्रति दस लाख पर 8396.4 परीक्षण
राज्यों/केंद्र शासित प्रदेशों की सरकार के साथ मिलकर केन्द्र सरकार ने केन्द्रित और समन्वित प्रयास किए। मामलों की जल्द से जल्द से पहचान करने, सही समय पर निदान करने और प्रभावी नैदानिक प्रबंधन जैसे उपाय करने से ठीक होने वाले मामलों की संख्या में लगातार वृद्धि हो रही है। पिछले 24 घंटों में कोविड-19 के कुल 19,235 रोगी ठीक हुए हैं। इसके परिणामस्वरूप, आज कोविड-19 रोगियों के बीच ठीक होने वाले मामलों की कुल संख्या बढ़कर 5,34,620 हो गई है। वर्तमान में ठीक होने  की दर बढ़कर 62.93 प्रतिशत हो गई है।
चूंकि, चौतरफा प्रयासों के कारण ज्यादा लोग ठीक हो रहे हैं, इसलिए ठीक होने वाले मामलों की संख्या, सक्रिय मामलों से 2,42,362 से ज्यादा हो चुकी हैं। सभी 2,92,258 सक्रिय मामलों को चिकित्सा निगरानी के अंतर्गत रखा गया है।
कोविड-19 से प्रभावितों लोगों को चिकित्सा निगरानी प्रदान करने के लिए, वर्तमान स्वास्थ्य बुनियादी ढांचे में 1,370 समर्पित कोविड अस्पताल , 3,062 समर्पित कोविड स्वास्थ्य केंद्र , और 10,334 कोविड देखभाल केंद्र  शामिल हैं।
इन सुविधा केंद्रों का संचालन सफलतापूर्वक करने के लिए, केंद्र द्वारा अब तक 122.36 लाख पीपीई किट, 223.33 लाख एन95 मास्क उपलब्ध कराए गए हैं, और 21,685 वेंटिलेटर विभिन्न राज्यों/ केंद्र शासित प्रदेशों/केंद्रीय संस्थानों में वितरित किए गए हैं।
कोविड-19 की जांच के लिए सभी बाधाओं को दूर करने और राज्यों/केंद्र शासित प्रदेशों द्वारा जांच की सुविधा को निरंतर व्यापक बनाने जैसे सुधारात्मक कारकों के कारण, प्रत्येक दिन नमूनों की जांच में निरंतर वृद्धि हो रही है; पिछले 24 घंटों के दौरान 2,80,151 नमूनों की जांच की गई है। अब तक जांच किए गए नमूनों की कुल संख्या 1,15,87,153 हो चुकी है। इन प्रयासों के परिणामस्वरूप, वर्तमान में भारत में प्रति दस लाख पर परीक्षण दर 8396.4 हो चुकी है।
जांच की संख्या में हुई प्रगतिशील वृद्धि का एक महत्वपूर्ण कारक, देशव्यापी नैदानिक प्रयोगशाला नेटवर्क में होने वाला निरंतर विस्तार है, जिसमें वर्तमान समय में सरकारी क्षेत्र की 850 प्रयोगशालाएं और निजी क्षेत्र की 344 प्रयोगशालाएं  हैं। इनमें शामिल हैं:
- रियल-टाइम आरटी पीसीआर आधारित परीक्षण प्रयोगशालाएं: 624 
- ट्रू एनएटी आधारित परीक्षण प्रयोगशालाएं: 472 
- सीबी नाट आधारित परीक्षण प्रयोगशालाएं: 98 
कोविड-19 से संबंधित तकनीकी मुद्दों, दिशा-निर्देशों और सलाहों के बारे में सभी प्रामाणिक और अद्यतन जानकारी के लिए, नियमित रूप से देखें: https://www.mohfw.gov.in/ और @MoHFW_INDIA
कोविड-19 से संबंधित तकनीकी प्रश्नों को technicalquery.covid19[at]gov[dot]in पर और अन्य प्रश्नों को ncov2019[at]gov[dot]in पर ई-मेल और @CovidIndiaSeva पर ट्वीट पूछा जा सकता है।
कोविड-19 से संबंधित किसी भी जानकारी के लिए स्वास्थ्य एवं परिवार कल्याण मंत्रालय के हेल्पलाइन नंबर- : +91-11-23978046 or 1075  पर कॉल करें।
कोविड-19 पर राज्यों/ केंद्र शासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf पर उपलब्ध है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 57.22 करोड़ टीके लगाये जा चुके हैं
पिछले 24 घंटों के दौरान भारत में 36,571 नए मामले सामने आए
सक्रिय मामले कुल मामलों के 1.12 प्रतिशत हैं, मार्च 2020 के बाद सबसे कम
भारत में वर्तमान में 3,63,605 सक्रिय मामले हैं, 150 दिनों में सबसे कम
रिकवरी दर, वर्तमान में 97.54 प्रतिशत है, मार्च 2020 के बाद सबसे अधिक हैं
देश भर में अभी तक कुल 3,15,61,635 मरीज स्वस्थ हुए
पिछले 24 घंटों के दौरान 36,555 रोगी रिकवर हुए
साप्ताहिक पॉजिटिविटी दर वर्तमान में 1.93% है; पिछले 56 दिनों से 3% से कम है
दैनिक पॉजिटिविटी दर 1.94प्रतिशत है, यह पिछले 25 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 50.26 करोड़ जांचें की जा चुकी हैं
फाइनेंस कमीशन
श्री अजय नारायण झा वित्त आयोग के सदस्य बने
श्री अजय नारायण झा 15वें वित्त आयोग के सदस्य बने हैं। श्री झा ने वित्त आयोग में श्री शक्ति कांत दास की जगह ली है। श्री दास ने भारतीय रिजर्व बैंक का गर्वनर नियुक्त होने पर वित्त आयोग की सदस्यता से इस्तीफा दे दिया था।
वित्त आयोग में शामिल होने से पहले 1982 बैच के मणिपुर कैडर के आईएएस श्री अजय नारायण झा भारत सरकार के वित्त सचिव थे। इससे पहले श्री झा आरबीआई के पूर्व गर्वनर की अध्यक्षता में 14वें वित्त आयोग के सचिव थे।
राष्ट्रपति के आदेश से 15वें वित्त आयोग का गठन नवंबर 2017 में श्री एन.के. सिंह की अध्यक्षता में किया गया था ताकि 5 वर्षों की अवधि यानी अप्रैल 2020 से मार्च 2025 के लिए केन्द्र और राज्यों के बीच राजस्व बंटवारे का फार्मूला तय किया जा सके।
आरकेमीणा/एएम/एजी/एसएस-
(Visitor Counter : 459
राष्ट्रपति सचिवालय
भारतीय विदेश सेवा के प्रोबेशनर्स ने राष्ट्रपति से मुलाकात की
अंतर्राष्ट्रीय क्षेत्र में भारत की भूमिका और तेजी से बढ़ता प्रभाव युवा राजनयिकों के लिए नई चुनौतियों के साथ-साथ शानदार अवसर भी प्रदान करता है: राष्ट्रपति मुर्मु
भारतीय विदेश सेवा  के प्रोबेशनर्स ने आज  राष्ट्रपति भवन में राष्ट्रपति श्रीमती द्रौपदी मुर्मु से मुलाकात की।
प्रोबेशनर्स को संबोधित करते हुए राष्ट्रपति ने कहा कि भारतीय राजनयिक बनने के लिए इससे बेहतर समय और नहीं हो सकता। वैश्विक विकास के अगुवा और वैश्विक शासन में एक मजबूत आवाज के रूप में भारत की भूमिका और प्रभाव अंतर्राष्ट्रीय जगत में तेजी से बढ़ रहा है। आज, अंतर्राष्ट्रीय समुदाय जटिल वैश्विक चुनौतियों के समाधान के लिए भारत की तरफ देख रहा है: चाहे वह सतत विकास हो, जलवायु परिवर्तन हो, साइबर सुरक्षा हो, आपदाओं से निपटना हो या उग्रवाद और आतंकवाद से मुकाबला करना हो। उन्होंने कहा कि यह उन जैसे युवा राजनयिकों के लिए नई चुनौतियों के साथ-साथ शानदार अवसर भी प्रदान करता है।
राष्ट्रपति ने कहा कि जैसे ही युवा अधिकारी जिम्मेदारियों के निर्वहन की तैयारी करते हैं, उन्हें यह ध्यान में रखना चाहिए कि विदेश में उनके सभी प्रयासों और गतिविधियों का अंतिम उद्देश्य अपने देश में वृद्धि और विकास को बढ़ावा देना हैं। राष्ट्रपति ने कहा कि उन्हें भारत की अधिक समृद्धि के बड़े लक्ष्य को हासिल करने के लिए अन्य सिविल सेवाओं के अधिकारियों के साथ मिलकर काम करना होगा। राष्ट्रपति ने कहा कि उन्हें दुनिया भर में 33 मिलियन मजबूत भारतीय प्रवासियों द्वारा निभाई गई महत्वपूर्ण भूमिका को और विकसित कर बढ़ावा देना चाहिए। उन्होंने कांसुलर सेवाओं को रेखाकिंत करते हुए कहा कि सामुदायिक पहुंच के दौरान संवेदनशील और मानवीय हितों का ध्यान रखा जाना चाहिए। उन्होंने अधिकारियों से भारतीय समुदाय के सदस्यों से नियमित रूप से मिलने और उनके कल्याण का ध्यान रखने का आग्रह किया।
प्रधानमंत्री के लिंक के लिए यहा क्लिक करे
स्वास्थ्य एवं परिवार कल्याण मंत्रालय
कोविड-19 अपडेट
देशव्यापी टीकाकरण अभियान के तहत अब तक वैक्सीन की 123.25 करोड़ खुराकें लगाई गईं।
रिकवरी दर मौजूदा समय 98.35 प्रतिशत है, जो मार्च 2020 से उच्चतम स्तर पर है।
पिछले 24 घंटों में 10,116 मरीज स्वस्थ हुये। इस तरह स्वस्थ होने वाले मरीजों की संख्या 3,40,18,299 हो गई है।
पिछले 24 घंटों में 6,990 नये मामले आये हैं, जो 551 दिनों में सबसे कम हैं।
भारत का सक्रिय केसलोड इस समय 1,00,543 है, जो 546 दिनों में न्यूनतम है।
सक्रिय मामले, कुल मामलों का एक प्रतिशत से भी कम हैं। ये इस समय 0.29 प्रतिशत हैं, जो मार्च 2020 से अपने न्यूनतम स्तर पर हैं।
दैनिक पॉजिविटी दर  पिछले 57 दिनों से दो प्रतिशत से कम पर कायम।
साप्ताहिक पॉजिविटी दर  पिछले 16 दिनों से एक प्रतिशत से कम पर कायम।
अब तक कुल 64.13 करोड़ जांचें की जा चुकी हैं।
कोयला मंत्रालय
कोयला मंत्रालय ने वाणिज्यिक कोयला खनन नीलामी के तहत पांच राज्यों की आठ खानों की ई-नीलामी आयोजित की
इन खानों का कुल कोयला भंडार 2157.48 मिलियन टन
नामित प्राधिकार, कोयला मंत्रालय ने आज यहां आठ कोयला खानों की ई-नीलामी की; इन खानों का विवरण इस प्रकार है: -
- पांच कोयला खानों का पूरी तरह से अन्वेषण किया गया है और तीन खानों का आंशिक रूप से अन्वेषण किया गया है
- इन आठ कोयला खानों के लिए कुल भूगर्भीय भंडार 2157.48 मिलियन टन  है।
- इन कोयला खदानों के लिए संचयी अधिकतम दर क्षमता  19.31 मिलियन टन प्रति वर्ष है।
देखने के लिए लिंक पे क्लिक करें
रक्षा मंत्रालय
वाइस एडमिरल अधीर अरोरा, एनएम ने भारत सरकार के मुख्य हाइड्रोग्राफर के रूप में कार्यभार संभाला
वाइस एडमिरल अधीर अरोरा, नौसेना मेडल ने 30 सितंबर 2021 को सेवानिवृत्त हुए वाइस एडमिरल विनय बधवार, एवीएसएम, नौसेना मेडल से भारत सरकार के मुख्य हाइड्रोग्राफर के रूप में कार्यभार संभाला है।
वाइस एडमिरल अधीर अरोरा को 1985 में भारतीय नौसेना की कार्यकारी शाखा में कमीशन प्रदान किया गया था। एक विशेषज्ञ हाइड्रोग्राफर के रूप में उन्होंने भारत और हिंद महासागर क्षेत्र  के भीतर और समूचे भाग में हाइड्रोग्राफिक सर्वेक्षण किए हैं। आईएनएस सतलुज की कमान संभालने के दौरान यह जहाज 2004 में सुनामी के बाद मानवीय सहायता और आपदा राहत कार्यों के लिए श्रीलंका में गॉल बंदरगाह सबसे पहले पहुंचा था। उन्हें आईएनएस सर्वेक्षक की कमान संभालते हुए मॉरीशस, सेशेल्स और कीनिया में विदेशी सहयोग सर्वेक्षण करने का गौरव प्राप्त है। इनमें उच्च संवेदनशील समुद्री पारिस्थितिक क्षेत्र, महाद्वीपीय शेल्फ और अग्रणी सर्वेक्षण शामिल हैं। वह 2008 में तीसरी भारत-मॉरीशस हाइड्रोग्राफिक सहयोग बैठक के सह-अध्यक्ष भी थे।
अपने स्टाफ अपॉइंटमेंट में वह बांग्लादेश के साथ मध्यस्थता के दौरान हेग, नीदरलैंड्स में स्थायी मध्यस्थता न्यायालय  में भारत का प्रतिनिधित्व करने समेत समुद्री सीमाओं के पहलुओं के लिए जिम्मेदार थे। उन्होंने अत्याधुनिक प्रणालियों के साथ नए जहाजों की जहाज निर्माण परियोजना का भी संचालन किया। वह एनडीए, खडकवासला से स्नातक और डीएसएससी, वेलिंगटन के पूर्व छात्र हैं। अपने नौसेना उच्च कमान पाठ्यक्रम के दौरान उन्हें मुंबई विश्वविद्यालय से एम.फिल की उपाधि से भी सम्मानित किया गया था। उन्होंने विभिन्न पेशेवर पेपर्स लिखे हैं और समुद्री सीमा के मुद्दों पर परिदृश्य का निर्माण करने में उनकी गहरी रुचि रही है।
एमजी/एएम/एबी/डीवी
(Visitor Counter : 549
कृषि एवं किसान कल्याण मंत्रालय
चंडीगढ़ कृषि कार्य समूह के कृषि प्रतिनिधियों की दूसरी बैठक की मेजबानी करेगा
19 सदस्य देशों और 10 अंतर्राष्ट्रीय संगठनों से आने वाले प्रतिनिधि टिकाऊ कृषि तथा खाद्य सुरक्षा के मुद्दे पर विचार-विमर्श करेंगे
चंडीगढ़, 28 मार्च 2023: कृषि कार्य समूह  की दूसरी कृषि प्रतिनिधि बैठक 29 से 31 मार्च 2023 तक चंडीगढ़ में आयोजित की जा रही है। इस महत्वपूर्ण बैठक में भारत के साथ 19 सदस्य राष्ट्र और 10 आमंत्रित देशों तथा 10 अंतर्राष्ट्रीय संगठनों के प्रतिनिधि भाग ले रहे हैं।
कृषि एवं किसान कल्याण विभाग में संयुक्त सचिव  रितेश ने इस कार्यक्रम के बारे में जानकारी देते हुए कहा कि कृषि कार्य समूह के कृषि प्रतिनिधियों की दूसरी बैठक सदस्य देशों के लिए एक साथ आगे आने और स्थायी कृषि, खाद्य सुरक्षा एवं पोषण सुनिश्चित करने के तौर-तरीकों पर चर्चा करने का एक महत्वपूर्ण मंच है। उन्होंने कहा कि हम चंडीगढ़ में इस कार्यक्रम की मेजबानी करके सम्मानित महसूस कर रहे हैं और उपयोगी चर्चाओं की प्रतीक्षा कर रहे हैं।
पत्र सूचना कार्यालय चंडीगढ़ के अपर महानिदेशक राजिंदर चौधरी ने कहा है कि इस बैठक के पहले दिन एएमआईएस त्वरित प्रतिक्रिया फोरम का आयोजन किया जाएगा। यह खाद्य बाजार की स्थिति को समझने और उससे निपटने तथा क्षमता निर्माण की अवश्यकताओं की पहचान करने के लिए एक महत्वपूर्ण पहल है। हम उम्मीद करते हैं कि इस फोरम की पहल भविष्य की प्रगति के लिए एक मार्ग को प्रशस्त करेगी।
कृषि प्रतिनिधियों की दूसरी बैठक के दूसरे और तीसरे दिन के दौरान सदस्य देश विज्ञप्ति का मसौदा तैयार करने पर अपना ध्यान केंद्रित करेंगे, जो चार विषयगत क्षेत्रों की जरूरतों को पूरा करने एवं समस्याओं को हल करने से संबंधित होगा। इनमें खाद्य सुरक्षा व पोषण, जलवायु के प्रति स्मार्ट दृष्टिकोण के साथ टिकाऊ कृषि, समावेशी कृषि मूल्य श्रृंखला और खाद्य प्रणाली तथा कृषि परिवर्तन के लिए डिजिटलीकरण शामिल हैं।
बैठक के दौरान होने वाली चर्चाओं के अलावा, प्रतिनिधियों को रॉक गार्डन में फूड फेस्टिवल, सुखना झील के भ्रमण, एक शानदार रात्रि भोज और पिंजौर में यादविंद्रा गार्डन की यात्रा के माध्यम से चंडीगढ़ की समृद्ध सांस्कृतिक विरासत का अनुभव भी प्राप्त होगा।
यह कार्यक्रम सदस्य देशों के लिए एक साथ आगे आने और कृषि एवं खाद्य सुरक्षा के लिए एक स्थायी भविष्य तय करने की दिशा में कार्य करने का एक प्रमुख मंच बनने का वायदा करता है।
इलेक्ट्रानिक्स एवं आईटी मंत्रालय
यूआईडीएआई का देशवासियों को बेहतर अनुभव दिलाने के लिये आधार आपरेटर क्षमता विस्तार अभियान
इस वर्ष 100 और कार्यशालायें संचालित होंगी
भारतीय विशिष्ट पहचान प्राधिकरण  ने देशभर में फैले हजारों आधार आपरेटर की क्षमता विस्तार के देशव्यापी अभियान की शुरूआत की है।
इस अभियान के तहत आधार कार्य से जुड़ी नीतियों/प्रक्रियाओं में हुए नवीनतम बदलावों से आपरेटरों को जागरूक किया जायेगा ताकि आधार नामांकन, उन्नयन और सत्यापन प्रक्रिया में आपरेटर स्तर पर होने वाली त्रुटियों को कम किया जा सके। इससे समूचे तंत्र को अधिक मजबूती मिलेगी और सबसे महत्वपूर्ण यह कि इससे निवासियों को बेहतर अनुभव मिलेगा।
इस पहल के हिस्से के तौर पर यूआईडीएआई पिछले कुछ महीनों के दौरान पूर्वोत्तर राज्यों सहित कई राज्यों और केन्द्र शासित प्रदेशों में करीब दो दर्जन से अधिक प्रशिक्षण सत्रों का आयोजन कर चुका है। आधार कार्ड बनाने की प्रक्रिया में आपरेटर जमीनी स्तर पर सीधे जनता के बीच रहकर काम करते हैं और पंजीकरण, आधार कार्ड अद्यतन तथा सत्यापन जिम्मेदारी को निभाते हैं। ऐसे में यह जरूरी हो जाता है कि उन्हें समूची प्रक्रिया, दिशानिर्देशों और नीतियों के बारे में बेहतर समझ हो।
प्रशिक्षण के अब तक हुये सत्रों से करीब 3,500 आपरेटर और मास्टर प्रशिक्षकों को नामांकन की प्रक्रिया, आधार कार्ड को अद्यतन करने और सत्यापन प्रक्रिया के बारे में ताजा जानकारी दी गई है। ये सभी ज्ञान प्रसार प्रक्रिया की शुरुआत कर प्राप्त सूचनाओं को आगे पहुंचा सकते हैं।
इसके साथ ही यूआईडीएआई द्वारा इस साल के दौरान सभी राज्यों और संघ शासित प्रदेशों में 100 और पूर्णदिवसीय प्रशिक्षण सत्र का आयोजन किया जायेगा।
आधार प्रक्रिया के इन अहम् भागीदारों को प्रक्रिया के बारे में बेहतर जानकारी होने और उनके व्यवहार में बदलाव से देशभर में लोगों को आधार नामांकन/अद्यतन केन्द्रों पर अधिक सहानुभूतिपूर्ण परिवेश तथा बेहतर अनुभव दिलाने में मदद मिलेगी।
---
एमजी/एमएस/आरपी/एमएस/वाईबी
(Visitor Counter : 227
वित्त मंत्रालय
तमिलनाडु में आयकर विभाग ने छापे मारे
आयकर विभाग ने चेन्नई से कारोबार करने वाले एक प्रमुख थोक बुलियन और सोने के आभूषण के डीलर के मामले में 10 नवंबर, 2020 को छापेमारी की। इस सिलसिले में चेन्नई, मुंबई, कोलकाता, कोयम्बटूर, सलेम, त्रिची, मदुरै और तिरुनेलवेली में स्थित 32 परिसरों में छापेमारी की गयी।
छापेमारी में मिले सबूतों में निर्धारिती के पास कई जगहों पर रखे गए बेहिसाब भंडार शामिल हैं। करीब 814 किलोग्राम के अतिरिक्त भंडार का पहचान की गयी जिसकी कीमत लगभग 400 करोड़ रुपए लगायी गयी है। इसे कर के दायरे में लाया जाएगा। चूंकि यह एक व्यापार भंडार है, इसे जब्त नहीं किया जा सकता था क्योंकि आयकर अधिनियम, 1961 व्यापार भंडार की जब्ती पर रोक लगाता है। समूह के सिस्टम के डेटा से अकेले वित्तीय वर्ष 2018-19 के लिए 102 करोड़ रुपये की बेहिसाब शुद्ध आय का पता चला है। सिस्टम में उपलब्ध वित्तीय वर्ष 2019-20, 2020-2021 का डेटा फोरेंसिक टूल के जरिये निकाला जा रहा है। इसी तरह, संबंधित लोगों के व्यावसायिक परिसर में पाए गए 50 किलोग्राम के अतिरिक्त भंडार को जब्त नहीं किया गया, बल्कि बेहिसाब आय की मात्रा के निर्धारण के लिए उसकी पहचान की गयी।
समूह व्यवसाय के वास्तविक तथ्यों को चतुराई से छिपाने के लिए जेपैक नाम का एक विशेष तौर पर तैयार किया गया पैकेज रखे हुए था। माल को मोटे अनुमान के रूप में बिल/इनवॉइस बनाकर ले जाया जाता था, ये बिल/इनवॉइस माल की डिलीवरी होने के बाद नष्ट कर दिए जाते थे। प्राप्त डेटा का उपयोग निकाले गए डेटा के आधार पर अन्य पार्टियों के बेहिसाब लेनदेन का पता लगाने के लिए किया जाएगा। विशेष उपकरणों का उपयोग करने वाले फॉरेंसिक विशेषज्ञ बेहिसाब आय की अंतिम मात्रा निर्धारण तक पहुंचने के लिए और डेटा निकाल रहे हैं।
अब तक की गयी छापेमारी में 500 करोड़ रुपए से अधिक की अघोषित आय का पता चला है। असल में, निर्धारिती ने अब तक पायी गयी अघोषित आय में से 150 करोड़ रुपए की जानकारी खुद से दी है। समूह के गैर-व्यावसायिक निवेशों की और मुनाफे को कम करने के लिए किए गए आवास प्रविष्टियों के इस्तेमाल की जांच की जा रही है।
रक्षा मंत्रालय
पश्चिमी एयर कमांड मुख्यालय में एएफडब्ल्यूडब्ल्यूए समारोह: सुब्रतो पार्क, नई दिल्ली
एयर फोर्स वाइव्स वेलफेयर एसोसिएशन  की अध्यक्ष और वेस्टर्न एयर कमांड के एयर ऑफिसर कमांडिंग इन चीफ की पत्नी श्रीमती देविका हरिकुमार ने सुब्रतो पार्क में सभी 47 एएफडब्ल्यूडब्लूए अध्यक्ष  की उपस्थिति में एएफडब्ल्यूडब्ल्यूए समारोह का उद्घाटन किया। स्थानीय स्टेशन स्तर पर एएफडब्ल्यूडब्ल्यूए की अध्यक्षता उस स्टेशन के एयर ऑफिसर कमांडिंग/ स्टेशन कमांडर की पत्नी करती हैं।
महिलाओं के लिए प्रत्येक स्टेशन के लिए भविष्य की योजनाओं सहित तमाम गतिविधियों की रूपरेखा तैयार की गई। दिन की शुरुआत बोर्ड बैठक के साथ हुई जिसकी अध्यक्षता चीफ ऑफ द एयर स्टाफ  की पत्नी एवं एएफडब्ल्यूडब्ल्यूए की अध्यक्ष श्रीमती कमलप्रीत धनोआ ने की।
दिन का मुख्य आकर्षण सुब्रतो पार्क स्पोर्ट्स ग्राउंड में आयोजित भव्य कार्यक्रम और मेला रहा। इस दौरान ग्राउंड की हवा काफी रंगीन रही और वहां बिक्री एवं प्रदर्शनी के लिए उत्तर भारत से लगभग सौ स्टॉल लगाए गए। कुल मिलाकर वहां लघु भारत का प्रतिनिधित्व किया गया। छोटे बच्चों को आयोजन स्थल पर मुफ्त में राइड्स और स्लाइड्स ने काफी आकर्षित किया। जाहिर तौर पर महिलाओं के लिए यह एक ही छत के नीचे पूरे उत्तर भारत से वस्तुओं की खरीदारी रही। इस मेला से होने वाली आय का इस्तेमाल डब्ल्यूएसी में एएफडब्ल्यूडब्ल्यूए की कल्याणकारी गतिविधियों में किया जाता है।
यह आयोजन दो दिनों के लिए होगा जो 03 नवंबर 2018 को 1800 बजे समाप्त होगा। यह समारोह आम नागरिकों के लिए भी खुला है।
इस आयोजन की प्रमुख कर्ताधर्ता श्रीमती देविका हरि कुमार ने कहा, 'मुझे खुशी है कि हम एएफडब्ल्यूडब्ल्यूए  के सभी अध्यक्षों यहां एक साथ लाने में समर्थ रहे। यह हमें इस संगठन के लिए भविष्य की योजनाओं पर चर्चा करने और चालू वर्ष के दौरान किए गए कार्यों की समीक्षा करने का अवसर भी देता है। मेला इस आयोजन को एक त्योहारी रंग देता है क्योंकि यह समय इसके लिए बिल्कुल उपयुक्त है।'
आर.के.मीणा/अर्चना/संजित-11071
(Visitor Counter : 52
भारी उद्योग मंत्रालय
आजादी अमृत चाय पारंपरिक, इलायची, अदरक और मसाला फ्लेवर में लॉन्च की गई
आज़ादी अमृत चाय संसद के टी-बोर्ड काउंटर, ट्राइफेड आउटलेट्स, उद्योग भवन और केंद्र सरकार के अन्य कार्यालयों में खुदरा बिक्री के लिए जल्द ही उपलब्ध होगी
भारी उद्योग मंत्रालय के तहत चाय क्षेत्र में एक केंद्रीय सार्वजनिक क्षेत्र का उद्यम मेसर्स एंड्रयू यूल एंड कंपनी लिमिटेड भारत की आजादी के 75वें वर्ष के उपलक्ष्य में आजादी का अमृत महोत्सव मनाने के लिए पारंपरिक, इलायची, अदरक और मसाला फ्लेवर में आजादी अमृत चाय की एक श्रृंखला लेकर आया है। केंद्रीय भारी उद्योग मंत्री डॉ. महेंद्र नाथ पांडेय ने शुक्रवार को आजादी अमृत चाय का शुभारंभ किया। यह जल्द ही खुदरा बिक्री के लिए 75 रुपये प्रति 100 ग्राम पैक के शुरुआती मूल्य पर संसद के टी बोर्ड काउंटर, ट्राइफेड आउटलेट, उद्योग भवन और केंद्र सरकार के अन्य कार्यालयों में उपलब्ध होगी।
158 साल पुरानी कंपनी मेसर्स एंड्रयू यूल एंड कंपनी लिमिटेड के पास असम और पश्चिम बंगाल में फैले 15 चाय बागान हैं, जिनमें करीब 14000 कर्मचारी हैं। इसके सभी उद्यान 100 वर्ष से अधिक पुराने हैं, जो 110 लाख किलोग्राम उच्च गुणवत्ता, सीटीसी, पारंपरिक, हरी और सफेद चाय का उत्पादन करते हैं।
प्रधानमंत्री कार्यालय
प्रधानमंत्री ने गोवा राज्य स्थापना दिवस पर शुभकामना दी
प्रधानमंत्री श्री नरेन्द्र मोदी ने गोवा के स्थापना दिवस के अवसर पर शुभकामना दी है।
प्रधानमंत्री ने ट्वीट किया हैः
“गोवा राज्य दिवस पर शुभकामनायें! गोवा, शांति और जीवन्तता का अनूठा मिश्रण, जो हमारी अभिनव संस्कृति और हमारी चिरस्थायी भावना को प्रेरित करता रहता है। मैं गोवा वासियों के कल्याण और समृद्धि के लिये प्रार्थना करता हूं तथा आशा करता हूं कि गोवा वासी भारत के विकास पथ को लगातार मजबूत करते रहेंगे।”